CELEX: 32005D0410
Language: sl
Date: 2005-05-31 00:00:00
Title: 2005/410/ES: Odločba Komisije z dne 31. maja 2005 o izdaji dovoljenja Španiji, da za obdobje treh let podaljša uporabo začasnega ukrepa izključitve kompenzacijske pomoči za prodajane pridelke iz novih nasadov banan, zasajenih od 1. junija 2002(notificirano pod dokumentarno številko K(2005) 1605)

2.6.2005   
            
            
               SL
            
            
               Uradni list Evropske unije
            
            
               L 139/19
            
         
      ODLOČBA KOMISIJE
   
   z dne 31. maja 2005
   o izdaji dovoljenja Španiji, da za obdobje treh let podaljša uporabo začasnega ukrepa izključitve kompenzacijske pomoči za prodajane pridelke iz novih nasadov banan, zasajenih od 1. junija 2002
   (notificirano pod dokumentarno številko K(2005) 1605)
   (Besedilo v španskem jeziku je edino verodostojno)
   (2005/410/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 404/93 z dne 13. februarja 1993 o skupni ureditvi trga za banane (1) in zlasti drugega pododstavka člena 12(9) Uredbe,
   ob upoštevanju naslednjega:
   
               (1)
            
            
               Člen 12(9) Uredbe (EGS) št. 404/93 določa, da se lahko državi članici dovoli uvedba začasnega ukrepa izključitve kompenzacijske pomoči za prodajane pridelke iz novih nasadov banan, če država članica meni, da obstaja tveganje za trajnostni razvoj pridelovalnih območij in še posebej za ohranjanje okolja, zaščito tal in pokrajinskih značilnosti.
            
         
               (2)
            
            
               Z Odločbo 2002/414/ES (2) je Komisija odobrila, da Španija s 1. junijem 2002 za obdobje treh let uvede začasni ukrep izključitve kompenzacijske pomoči za prodajane pridelke iz novih nasadov banan.
            
         
               (3)
            
            
               15. aprila 2005 je Španija Komisiji predložila zahtevek za izdajo dovoljenja za podaljšanje, za novo obdobje treh let, ukrepa izključitve kompenzacijske pomoči na Kanarskih otokih za prodajane pridelke iz novih nasadov banan, zasajenih od 1. junija 2002. Zahtevek je utemeljen s potrebo po okrepitvi pozitivnih učinkov, ustvarjenih z uvedbo uporabe ukrepa junija 2002, predvsem z namenom odvračanja razvoja novih nasadov zunaj tradicionalnih pridelovalnih območij, varovanja okolja, predvsem glede uporabe vodnih virov, uravnovešenosti tal in socialno-ekonomskega ravnovesja kot tudi ohranitve pokrajinskih značilnosti.
            
         
               (4)
            
            
               Preučitev zahtevka, ki ga je predložila Španija za podaljšanje ukrepa izključitve kompenzacijske pomoči za obdobje treh let, navaja k ugotovitvi o njegovi skladnosti s cilji in določbami člena 12(9) Uredbe (EGS) št. 404/93. Zato je treba zahtevek odobriti.
            
         
               (5)
            
            
               Ukrep, predviden s to odločbo, je v skladu z mnenjem Upravljalnega odbora za banane –
            
         SPREJELA NASLEDNJO ODLOČBO:
   Člen 1
   Zahtevek, ki ga je Komisiji predložila Španija za podaljšanje ukrepa izključitve kompenzacijske pomoči iz člena 12(9) Uredbe (EGS) št. 404/93 za obdobje treh let za pridelke iz novih nasadov banan, zasajenih od 1. junija 2002, odobren z Odločbo 2002/414/ES, se sprejme.
   Člen 2
   Ta odločba je naslovljena na Kraljevino Španijo.
   
      V Bruslju, 31. maja 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 47, 25.2.1993, str. 1. Uredba, kakor je bila nazadnje spremenjena z Aktom o pristopu iz leta 2003.
   
      (2)  UL L 148, 6.6.2002, str. 28.